Sovignac si tama-s iwekked-d tulmist-agi n tutlayt tushilt di tmacahut taqbaylit ,yerna ibeggen-d ṣṣfawa i as d-yekkan si tnaṣlit-ines abaɛda imi dtidma i deg id tefruri ,tigi yeṭṭfen aṭas di tjaddit ,ɣef waya i ttɣibin wawalen ijenṭaḍen id ittekken si tutlayin tiberraniyin akken id yenna Sovignac : tutlayt n tmucuha n teqbaylit ,dtutlayt n yal ass ,teshel yak ɣef yemdanen ,amawal n yinnan-ines d ushil ,yefruri-d si tnaṣlit tamaziɣt , yesebɛed awalen ijenṭaḍen n taɛrabt id-nettaf s tuget di tmdyazt.3 Ɣer tama n tutlayt tushilt I ɣef tebna tmacahut, ad d-naf tutlayt nniḍen ur nebni ara ɣef umawal ,d tutlayt tefekkawit I tesseqdac llal n tmacahut ,i wakken ad as tefk rruḥ ilaqen i ineḍeruyen d tigawin ,imi talɣa n tmacahut s lekmak-is tecba azeṭṭa deg-s aṭas n yinan d lelwan id-yettbegginen cbaḥa-s ;S tutlayt nniḍen,deg uzeṭṭa-agi id-yettemlil wawal d tmusni ,amecwar d tmuɣli ,aṛemmec d wesḥaḥi … Llal n tmacahut tejmeɛ ger snat n tutlayin tin id d-yemmal wawal ,lakk d tin id-temmal tfekka-s d leṣwat n taɣect-is d ayen I as d-yettaken lmelḥ d sser i yinnan-ines.